**ΔΕΛΤΙΟ ΤΥΠΟΥ**

Τρίτη, 2 Ιουλίου 2024

**Ημερίδα Διαβούλευσης**

**Θέμα: 1η Αναθεώρηση του Σχεδίου Διαχείρισης Κινδύνων Πλημμύρας (ΣΔΚΠ) των Λεκανών Απορροής Ποταμών**

**του Υδατικού Διαμερίσματος (ΥΔ) Δυτικής Μακεδονίας (EL09)**

**Κοζάνη, 5 Ιουλίου 2024 και ώρα 9:30 π.μ.**

Η Γενική Διεύθυνση Υδάτων του Υπουργείου Περιβάλλοντος και Ενέργειας σε συνεργασία με τη Διεύθυνση Υδάτων Δυτικής Μακεδονίας της Αποκεντρωμένης Διοίκησης Ηπείρου – Δυτικής Μακεδονίας, διοργανώνει ημερίδα διαβούλευσης της 1ης Αναθεώρησης του Σχεδίου Διαχείρισης Κινδύνων Πλημμύρας (ΣΔΚΠ) του Υδατικού Διαμερίσματος Δυτικής Μακεδονίας (EL09). H ημερίδα πραγματοποιείται **την Παρασκευή,** **5 Ιουλίου 2024 και ώρα 9:30 π.μ., στο Αμφιθέατρο Κ. Καραμανλής** (Περιοχή ΖΕΠ, Κοζάνη)**, με δυνατότητα συμμετοχής και διαδικτυακά** και έχει ως στόχο την πληρέστερη ενημέρωση των ενδιαφερομένων μερών και του ευρύτερου κοινού επί του Προσχεδίου, καθώς και την καταγραφή σχετικών απόψεων και σχολίων.

Η διαβούλευση για την 1η Αναθεώρηση των ΣΔΚΠ αποτελεί στάδιο της διαδικασίας έγκρισής τους στο πλαίσιο της εφαρμογής της Οδηγίας 2007/60/ΕΚ.

Στην ημερίδα θα παρουσιαστεί το Προσχέδιο της 1ης Αναθεώρησης ΣΔΚΠ του Υδατικού Διαμερίσματος Δυτικής Μακεδονίας (EL09), με έμφαση:

* Στην Προκαταρκτική Αξιολόγηση των Κινδύνων Πλημμύρας,
* Στους Χάρτες Επικινδυνότητας και Κινδύνων Πλημμύρας και την επίδραση της κλιματικής αλλαγής.
* Στους Στόχους του Σχεδίου Διαχείρισης Κινδύνων Πλημμύρας και το Πρόγραμμα Μέτρων.

Τα ερωτήματα, οι απόψεις και οι θέσεις που θα εκφραστούν κατά τη διάρκεια της ημερίδας θα ληφθούν υπόψιν για τη διαμόρφωση του οριστικού Σχεδίου Διαχείρισης Κινδύνων Πλημμύρας.

Η ημερίδα θα πραγματοποιηθεί σε υβριδική μορφή και θα είναι επίσης ανοιχτή στο κοινό μέσω ζωντανής αναμετάδοσης από το [Facebook](https://www.facebook.com/events/2077182772682553/?ref=newsfeed) και το [YouTube](https://www.youtube.com/watch?v=x-pfy9VnG_c).

Σχόλια μπορούν να υποβληθούν και απευθείας στην ιστοσελίδα δημόσιας διαβούλευσης του έργου **«1η Αναθεώρηση των Σχεδίων Διαχείρισης Κινδύνων Πλημμύρας (ΣΔΚΠ) των 14 Υδατικών Διαμερισμάτων της χώρας».** Συνδεθείτε [ΕΔΩ](https://floods.ypeka.gr/consultation/2round-consultation/).

Για περισσότερες **πληροφορίες σχετικά με τη διοργάνωση της ημερίδας** μπορείτε να επικοινωνήσετε:

Ομάδα Σύμπραξις – (+30) 210 7248644 | | diavoulefsi@sympraxis.eu.